title: Kommissionens afgørelse af 14. oktober 2010 om genetablering af CARS 21-ekspertgruppen om konkurrenceevne og bæredygtig vækst i EU's automobilindustri

text:
               16.10.2010

               DA

               Den Europæiske Unions Tidende

               C 280/32

         KOMMISSIONENS AFGØRELSE
   af 14. oktober 2010
   om genetablering af CARS 21-ekspertgruppen om konkurrenceevne og bæredygtig vækst i EU's automobilindustri
   2010/C 280/08
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde og
   ud fra følgende betragtninger:

               (1)

               Artikel 173 i traktaten giver Unionen og medlemsstaterne til opgave at sørge for, at de nødvendige betingelser for udviklingen af EU-industriens konkurrenceevne er til stede. I artikel 191 i TEUF fastlægges det, at Unionens politik på miljøområdet skal bidrage til at fremme foranstaltninger til bevarelse, beskyttelse og forbedring af miljøkvaliteten og bekæmpelse af klimaændringer.

               (2)

               Som led i Kommissionens industripolitik blev der i CARS 21-processen (En konkurrencevenlig lovramme for automobiler i det 21. århundrede), som oprindeligt blev iværksat i 2005, fremsat anbefalinger for den offentlige politik på kort, mellemlangt og langt sigt med hensyn til lovrammerne for EU's automobilindustri og med henblik på at fremme den globale konkurrenceevne og beskæftigelsen samtidig med at sikre yderligere fremskridt for så vidt angik sikkerhed og miljøpræstationer til en pris, som forbrugerne kunne betale.

               (3)

               I meddelelsen »EUROPA 2020 — En strategi for intelligent, bæredygtig og inklusiv vækst« (1) forelægger Kommissionen et forslag til at modernisere og reducere transportsektorens CO2-emissioner og til at fremme nye teknologier, herunder elektriske biler. EU's flagskibsinitiativ »En industripolitik for en globaliseret verden« sigter mod at udarbejde en industripolitik, der giver de bedste rammer for at bevare og udvikle en stærk konkurrencedygtig og diversificeret industribase i Europa, og som støtter fremstillingssektorens overgang til større energi- og ressourceeffektivitet. Flagskibsinitiativ »Et ressourceeffektivt Europa« vil fremme vidtrækkende infrastrukturforanstaltninger som udbredelse af netinfrastrukturer til elektrisk mobilitet, intelligent trafikstyring og først og fremmest nye teknologier, herunder elbiler og hybridbiler.

               (4)

               Kommissionens meddelelse »En europæisk strategi for rene og energieffektive køretøjer« (2) fastlægger kort- til langsigtede mål til støtte for forskning og innovation for at finde løsninger med hensyn til energiproduktion og –distribution, stimulere beskæftigelsen og fremme markedsudbredelsen af grønne køretøjer.

               (5)

               Det er derfor nødvendigt at nedsætte en ekspertgruppe om konkurrenceevne og bæredygtig vækst i EU's automobilindustri, idet der bygges videre på CARS 21-processen, og at fastlægge denne gruppes opgaver og opbygning.

               (6)

               Gruppen bør bidrage til at identificere politikker og foranstaltninger på EU-niveau, nationalt niveau og blandt de andre interesseparter til fremme af konkurrenceevnen og en bæredygtig vækst i EU's automobilindustri.

               (7)

               Gruppen bør sammensættes af repræsentanter for Europa-Parlamentet, Kommissionen, medlemsstaterne og relevante interesseparter i industrien og civilsamfundet, især repræsentanter for forbrugerne, fagforeningerne og ikke-statslige organisationer.

               (8)

               Der bør fastsættes regler for gruppemedlemmernes videregivelse af oplysninger, dog med forbehold af Kommissionens sikkerhedsforskrifter som fastsat i bilaget til Kommissionens afgørelse (2001/844/EF, EKSF, Euratom) af 29. november 2001 om ændring af dens forretningsorden (3).

               (9)

               Personoplysninger bør behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (4).

               (10)

               Der bør fastsættes en gyldighedsperiode for denne afgørelse. Kommissionen vil til sin tid overveje, om det er hensigtsmæssigt at forlænge den —

         VEDTAGET DENNE AFGØRELSE:
   Artikel 1
   Gruppe
   En ekspertgruppe om konkurrenceevne og bæredygtig vækst i EU's automobilindustri, herefter benævnt »gruppen«, der tidligere eksisterede på uformelt grundlag med titlen »En konkurrencevenlig lovramme for automobiler i det 21. århundrede«, genetableres herved.
   Artikel 2
   Opgaver
   Gruppen har til opgave:

               1)

               at bistå Kommissionen i forbindelse med spørgsmål vedrørende automobilindustriens konkurrenceevne og bæredygtige vækst

               2)

               at foretage økonomiske og statistiske analyser af de faktorer, som forårsager strukturændringerne i automobilindustrien, og af andre faktorer, som påvirker den europæiske automobilsindustris konkurrenceevne

               3)

               at bistå Kommissionen med gennemførelsen af den politik, der er beskrevet i EUROPA 2020-strategien, flagskibsinitiativet om et ressourceeffektivt Europa, flagskibsinitiativet om en industripolitik for en globaliseret verden og meddelelsen om rene og energieffektive køretøjer KOM(2010) 186 for at opfylde målet om at opretholde en konkurrencedygtig og bæredygtig automobilindustri i EU

               4)

               at bidrage til at sikre en gnidningsfri og afbalanceret økonomisk og social overgang gennem proaktiv foregribelse og styring af omstruktureringsprocesser, kvalifikationsbehov og relaterede kompetencebehov, idet der tages hensyn til resultaterne fra »Det europæisk partnerskab for forberedelse på forandringer i bilsektoren« (European Partnership for the anticipation of change in the automotive sector)

               5)

               at formulere en række sektorspecifikke henstillinger til politiske beslutningstagere på EU-plan og nationalt plan samt til industrien og civilsamfundets organisationer

               6)

               at udvikle god adfærd med hensyn til at fremme gennemsigtighed i kommercielle og kontraktuelle relationer mellem parterne i vertikale aftaler inden for bilsektoren

               7)

               at rådgive om specifikke aspekter af gennemførelsen af Kommissionens 2020-strategi for intelligent, bæredygtig og inklusiv vækst.

         Artikel 3
   Medlemskab — udnævnelse
   1.   Gruppen består af op til 40 medlemmer.
   2.   Medlemmerne er personligt udnævnte enkeltpersoner. Hvert medlem af gruppen udnævner sin personlige repræsentant i en permanent forberedende undergruppe, herefter benævnt »den forberedende undergruppe«.
   3.   Gruppens medlemmer udnævnes af Kommissionen blandt interesseparter på højt niveau med kompetence og ansvar på områder, som har tilknytning til EU-automobilindustriens konkurrenceevne og bæredygtige vækst. Sammensætningen skal afspejle en afbalanceret repræsentation af forskellige interesseparter. Den skal omfatte repræsentanter for Europa-Parlamentet, Kommissionen, medlemsstaterne, interesseparter i industriens værdikæde, fagforeninger og civilsamfundet (ikke-statslige organisationer og forbrugerne).
   4.   Medlemmerne udnævnes for en periode på to år. De varetager deres hverv, indtil de afløses, eller deres mandatperiode udløber. Mandatet kan fornyes.
   5.   Medlemmer, som ikke længere er i stand til at bidrage effektivt til gruppens arbejde, som træder tilbage, eller som ikke overholder bestemmelserne i traktatens artikel 339, kan blive afløst i den resterende del af deres mandatperiode.
   6.   Navnene på de personligt udnævnte enkeltpersoner vil blive offentliggjort i Kommissionens register over ekspertgrupper og lignende enheder, herefter benævnt »registeret«.
   7.   Indsamling, behandling og offentliggørelse af personoplysninger finder sted i overensstemmelse med forordning (EF) nr. 45/2001.
   Artikel 4
   Arbejdsmåde
   1.   En repræsentant for Kommissionen er formand for gruppen.
   2.   Den forberedende undergruppe forbereder drøftelserne, positionspapirer og rådgivning om aktioner og/eller politiske foranstaltninger, som gruppen skal tage stilling til. Den arbejder i tæt kontakt med Kommissionens tjenestegrene med henblik på at forberede gruppens møder.
   3.   Gruppen kan med samtykke fra Kommissionens tjenestegrene nedsætte arbejdsgrupper ud over den forberedende undergruppe, til at undersøge specifikke spørgsmål vedrørende gruppens opgaver og på grundlag af et mandat fastlagt af gruppen. Sådanne arbejdsgrupper opløses, så snart de har opfyldt deres mandater.
   4.   Kommissionens repræsentant kan efter behov invitere eksterne eksperter eller observatører med specifik viden om et emne på dagsordenen til at deltage i gruppens, undergruppens eller arbejdsgruppernes arbejde. Kommissionens repræsentant kan desuden give observatørstatus til enkeltpersoner, til organisationer som defineret i regel 8, stk. 3, i de horisontale regler for ekspertgrupper, til EU-agenturer og til tiltrædelseslande.
   5.   Medlemmerne af ekspertgrupperne og deres repræsentanter samt de indbudte eksperter og observatører skal overholde reglerne om behandling af fortrolige oplysninger, som følger af traktaterne og gennemførelsesbestemmelserne hertil samt Kommissionens sikkerhedsforskrifter vedrørende beskyttelse af EU's klassificerede oplysninger i bilaget til Kommissionens afgørelse 2001/844/EF, EKSF, Euratom. Såfremt de tilsidesætter disse forpligtelser, kan Kommissionen træffe alle de nødvendige foranstaltninger.
   6.   Informationer, som deltagerne i gruppens eller ad hoc- eller undergruppernes drøftelser eller arbejde får kendskab til, må ikke videregives, hvis Kommissionen skønner, at oplysningerne vedrører fortrolige emner.
   7.   Gruppen, den forberedende undergruppe og arbejdsgrupperne holder deres møder i Kommissionens lokaler. Sekretariatsopgaverne varetages af Kommissionen. Andre tjenestemænd i Kommissionen med interesse i det pågældende spørgsmål kan deltage i møder i gruppen, den forberedende undergruppe og arbejdsundergrupperne.
   8.   Gruppen fastsætter selv sin forretningsorden på grundlag af Kommissionens standardforretningsorden (5).
   9.   Kommissionen offentliggør relevante oplysninger om gruppens aktiviteter enten i registret eller via et link fra registret til et særligt websted. Den endelige rapport offentliggøres hurtigst muligt efter gruppens afsluttende møde.
   Artikel 5
   Mødeudgifter
   1.   Der ydes ikke vederlag for det arbejde, der udføres af deltagerne i gruppens arbejde.
   2.   Deltagernes rejse- og opholdsudgifter i forbindelse med gruppens aktiviteter refunderes af Kommissionen i overensstemmelse med de i Kommissionen gældende bestemmelser.
   3.   Disse udgifter refunderes inden for rammerne af de disponible midler, der hvert år tildeles som led i den årlige procedure for tildeling af ressourcer.
   Artikel 6
   Anvendelse
   Denne afgørelse anvendes indtil den 14. oktober 2012.

      Udfærdiget i Bruxelles, den 14. oktober 2010.

            På Kommissionens vegne

         Antonio TAJANI

            Næstformand

      (1)  KOM(2010) 2020.

      (2)  KOM(2010) 186.

      (3)  EFT L 317 af 3.12.2001, s. 1.

      (4)  EFT L 8 af 12.1.2001, s. 1.

      (5)  EUT L 55/61 af 5.3.2010, s. 61.


title: 2012/368/EU, Euratom: Europa-Parlamentets, Rådets, Kommissionens, Den Europæiske Unions Domstols, Revisionsrettens, Det Europæiske Økonomiske og Sociale Udvalgs og Regionsudvalgets afgørelse af 29. juni 2012 om ændring af afgørelse 2009/496/EF, Euratom om organisationen og driften af Den Europæiske Unions Publikationskontor

text:
               11.7.2012

               DA

               Den Europæiske Unions Tidende

               L 179/15

         EUROPA-PARLAMENTETS, RÅDETS, KOMMISSIONENS, DEN EUROPÆISKE UNIONS DOMSTOLS, REVISIONSRETTENS, DET EUROPÆISKE ØKONOMISKE OG SOCIALE UDVALGS OG REGIONSUDVALGETS AFGØRELSE
   af 29. juni 2012
   om ændring af afgørelse 2009/496/EF, Euratom om organisationen og driften af Den Europæiske Unions Publikationskontor
   (2012/368/EU, Euratom)
   EUROPA-PARLAMENTET,
   RÅDET,
   EUROPA-KOMMISSIONEN,
   DEN EUROPÆISKE UNIONS DOMSTOL,
   REVISIONSRETTEN,
   DET EUROPÆISKE ØKONOMISKE OG SOCIALE UDVALG og
   REGIONSUDVALGET HAR —
   under henvisning til traktaten om Den Europæiske Union,
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab, og
   ud fra følgende betragtninger:

               (1)

               Det er nødvendigt at ændre Europa-Parlamentets, Rådets, Kommissionens, Domstolens, Revisionsrettens, Det Europæiske Økonomiske og Sociale Udvalgs og Regionsudvalgets afgørelse 2009/496/EF, Euratom af 26. juni 2009 om organisationen og driften af Den Europæiske Unions Publikationskontor (1) for at tilpasse den til bestemmelserne i traktaterne som ændret ved Lissabontraktaten og specielt for at tilføje Det Europæiske Råd som en underskrivende institution.

               (2)

               Styrelsesudvalget for Publikationskontoret besluttede på sit møde den 2. juli 2010, at Det Europæiske Råd bliver en underskrivende institution, og den 14. april 2011, at afgørelse 2009/496/EF, Euratom derfor skal ændres —

         VEDTAGET DENNE AFGØRELSE:
   Artikel 1
   I afgørelse 2009/496/EF, Euratom foretages følgende ændringer:

               1)

               Titlen affattes således: »Europa-Parlamentets, Det Europæiske Råds, Rådets, Kommissionens, Domstolen for Den Europæiske Unions, Revisionsrettens, Det Europæiske Økonomiske og Sociale Udvalgs og Regionsudvalgets afgørelse om organisationen og driften af Den Europæiske Unions Publikationskontor«.

               2)

               Listen over institutioner og organer, der har vedtaget afgørelsen, affattes således:
               »EUROPA-PARLAMENTET,
               DET EUROPÆISKE RÅD,
               RÅDET,
               EUROPA-KOMMISSIONEN,
               DEN EUROPÆISKE UNIONS DOMSTOL,
               REVISIONSRETTEN,
               DET EUROPÆISKE ØKONOMISKE OG SOCIALE UDVALG og
               REGIONSUDVALGET HAR —«.

               3)

               Artikel 1, stk. 1, første afsnit, affattes således:
               »1.   Den Europæiske Unions Publikationskontor (i det følgende benævnt »kontoret«) er et interinstitutionelt kontor, som har til opgave på de bedst mulige betingelser at udgive Den Europæiske Unions institutioners og Det Europæiske Atomenergifællesskabs publikationer.«

               4)

               Artikel 4, stk. 6, affattes således:
               »6.   Institutionerne kan indgå tjenesteydelsesaftaler med kontoret med henblik på at fastlægge detaljerne i deres samarbejde. Tjenesten for EU's Optræden Udadtil kan også samarbejde med kontoret og til det formål indgå en tjenesteydelsesaftale.«

               5)

               Artikel 6, stk. 1, affattes således:
               »1.   Der nedsættes et styrelsesudvalg, hvori de underskrivende institutioner er repræsenterede. Styrelsesudvalget består af justitssekretæren for Den Europæiske Unions Domstol og generalsekretærerne for de øvrige institutioner eller deres repræsentanter. Den Europæiske Centralbank deltager i styrelsesudvalgets arbejde som observatør. Den Europæiske Centralbank repræsenteres af sekretæren for bankens direktion eller af den udpegede stedfortræder for denne.«

               6)

               Listen over underskrivende institutioner affattes således:
               »På Europa-Parlamentets vegne
               På Det Europæiske Råds vegne
               På Rådets vegne
               På Kommissionens vegne
               På Den Europæiske Unions Domstols vegne
               På Revisionsrettens vegne
               På Det Europæiske Økonomiske og Sociale Udvalgs vegne
               På Regionsudvalgets vegne«.

         Artikel 2
   Denne afgørelse har virkning fra dagen efter offentliggørelsen i Den Europæiske Unions Tidende.

      Udfærdiget i Bruxelles og Luxembourg, den 29. juni 2012.

            På Europa-Parlamentets vegne

         Martin SCHULZ

            Formand

            På Rådets vegne

         Villy SØVNDAL

            Formand

            På Kommissionens vegne

         José Manuel BARROSO

            Formand

            På Den Europæiske Unions Domstols vegne

         Vassilios SKOURIS

            Formand

            På Revisionsrettens vegne

         Vítor Manuel da SILVA CALDEIRA

            Formand

         Staffan NILSSON

            Formand for Det Europæiske Økonomiske og Sociale Udvalg

         Mercedes BRESSO

            Formand for Regionsudvalget

      (1)  EUT L 168 af 30.6.2009, s. 41.


Avis juridique important

|

31973D0351

73/351/EØF: Kommissionens Afgørelse af 7. november 1973 om nedsættelse af et rådgivende toldudvalg

EF-Tidende nr. L 321 af 22/11/1973 s. 0037 - 0039 den græske specialudgave: Kapitel 02 bind 1 s. 0208  den spanske specialudgave: Kapitel 02 bind 2 s. 0036  den portugisiske specialudgave: Kapitel 02 bind 2 s. 0036

++++  KOMMISSIONENS AFGOERELSE  af 7 . november 1973  om nedsaettelse af et raadgivende toldudvalg   ( 73/351/EOEF )  KOMMISSIONEN FOR DE EUROPAEISKE FAELLESSKABER HAR  under henvisning til traktaten om oprettelse af Det europaeiske oekonomiske Faellesskab , og  ud fra foelgende betragtninger :  Europa-Parlamentet har ved behandling af flere Kommissionsforslag paa toldomraadet ment , at nedsaettelse af et raadgivende udvalg til samling af toldspoergsmaal , hvori erhvervene ville vaere repraesenteret , ville indebaere et vigtigt bidrag til demokratisering af EOEF ( 1 ) ;  det sociale og oekonomiske udvalg har gentagne gange fremhaevet den interesse , der ville vaere for at sikre indstiftelse af repraesentation af professionelle interesser for alle problemer , der rejses paa toldomraadet ; det har i den hensigt foreslaaet en loesning , der bestaar i dannelse af et raadgivende udvalg svarende til de organer , der virker inden for landbrugsomraadet ved siden af Faellesskabets institutioner ( 2 ) ;  det er vigtigt for Kommissionen at indhente raad fra erhvervene og forbrugerne om problemer , der opstaar som foelge af toldunionens virke . De direkte interesserede erhvervagrene paa omraadet saavel som forbrugerne boer vaere sammen om at deltage ved udarbejdelsen af raad onsket af Kommissionen ;  de interesserede erhvervagrene har dannet organisationer af international karakter ; forbrugersammenslutninger har ligeledes til hensigt at lade sig repraesentere paa Faellesskabsplan ,  TRUFFET FOELGENDE AFGOERELSE :  Artikel 1  Der nedsaettes ved Kommissionen et raadgivende toldudvalg , herefter benaevnt " udvalget " ,  Artikel 2  Udvalget kan hoeres af Kommissionen om alle problemer i forbindelse med anvendelse af faellesskabsbestemmelser vedroerende toldspoergsmaal , isaer om foranstaltninger , som den maa traeffe inden for disse bestemmelsers rammer .  Artikel 3  1 . Udvalget bestaar af 33 medlemmer .  Det bestaar af repraesentanter for foelgende oekonomiske grupper : Industri , haandvaerk , landbrugsproducenter , handel , transport , bankvaesen , forsikringsvaesen , speditoerer og toldklarerere , herunder transportagenter , turistorganisationer , arbejder - og forbrugerorganisationer .  2 . Pladserne fordeles saaledes :   - 3 til repraesentanter for industri ,   - 1 til repraesentant for haandvaerk ,   - 3 til repraesentanter for landbruget ( heraf 1 til repraesentanter for andelslandbruget ) ,   - 4 til repraesentanter for handelsorganisationer ,   - 3 til repraesentanter for industri - og handelskamre ,   - 1 til repraesentant for faergetransportomraadet ,   - 1 til repraesentant for landevejstransportomraadet ,   - 1 til repraesentant for soetransportomraadet ,   - 1 til repraesentant for flodtransportomraadet ,   - 1 til repraesentant for lufttransportomraadet ,   - 1 til repraesentant for bankvaesen ,   - 1 til repraesentant for forsikringsvaesen ,   - 3 til repraesentanter for speditoerer og toldklarere , herunder transportagenter ,   - 2 til repraesentanter for turistorganisationer ,   - 4 til repraesentanter for arbejderbevaegelsen ,   - 3 til repraesentanter for forbrugerorganisationer  ( heraf 1 til repraesentant for andelsbevaegelser ) .  Artikel 4  Udvalgets medlemmer udnaevnes af Kommissionen . For hver plads , som skal besaettes , indstiller de erhvervs - eller forbrugerorganisationer , som er de mest repraesentative med hensyn til aktiviteter paa det toldmaessige omraade og oprettet paa Faellesskabsplan eller internationalt plan , to kandidater af forskellig nationalitet , som er statsborgere i Faellesskabets medlemsstater .  Artikel 5  Udvalget medlemmer udnaevnes for tre aar ; genudnaevnelse kan finde sted .  Efter udloebet af perioden paa tre aar fungerer udvalgets medlemmer , indtil deres efterfoelger er udpeget , eller deres tjenesteperiode er forlaenget .  Et medlems tjeneste ophoerer inden udloebet af perioden paa tre aar , hvis han fratraeder eller afgaar ved doeden . Et medlems tjeneste kan ligeledes ophoere , hvis den organisation , som har indstillet vedkommende som kandidat , anmoder om , at en anden traeder i hans sted .  Han erstattes for resten af tjenesteperioden ifoelge den i artikel 4 omhandlede fremgangsmaade .  Medlemmernes arbejde er uloennet .  Artikel 6  Medlemslisten offentliggoeres af Kommissionen i De Europaeiske Faellesskabers Tidende .  Artikel 7  Udvalget vaelger for en periode af tre aar en formand og to naestformaend . Valget sker med to tredjedels flertal af de tilstedevaerende medlemmer .  Udvalget kan med samme flertal optage andre medlemmer til forretningsudvalget .  Forretningsudvalget forbereder og organiserer udvalgets arbejde .  Artikel 8  Udvalgene kan indkalde enhver person , der er saerlig kompetent i et paa , dagsordenen staaende spoergsmaal , til som sagkyndig at deltage i deres arbejde .  De sagkyndige deltager kun i droeftelserne af det spoergsmaal , der har begrundet deres tilstedevaerelse .  Artikel 9  Udvalget kan nedsaette arbejdsgrupper .  Artikel 10  1 . Udvalget traeder sammen paa Kommissionens tjenestested efter indkaldelse fra denne . Forretningsudvalget traeder sammen efter indkaldelse fra formanden efter aftale med Kommissionen .  2 . Repraesentanter for de paagaeldende tjenestegrene i Kommissionen deltager i udvalgets , forretningsudvalgets og arbejdsgruppernes moeder .  3 . Udvalgets , forretningsudvalgets og arbejdsgruppernes sekretariatsforretninger varetages af Kommissionens tjenestegrene .  Artikel 11  Udvalgets droeftelser behandler spoergsmaal , om hvilke Kommissionen har forlangt en udtalelse . Afstemning finder ikke sted .  Anmoder Kommissionen udvalget om en udtalelse , kan den fastsaette en frist , inden for hvilken udtalelsen maa afgives .  De repraesenterede oekonomiske gruppers opfattelse optages i et moedereferat , som forelaegges Kommissionen .  Er en udtalelse i udvalget enstemmig , drager udvalget faelles konklusion , som vedlaegges moedereferatet .  Kommissionen underretter Raadet og de institutionelle toldudvalg om resultaterne af droeftelserne paa anmodning fra disse udvalg .  Artikel 12  Med forbehold af bestemmelserne i traktatens artikel 214 er udvalgets medlemmer forpligtede til ikke at videregive oplysninger , som de gennem deres arbejde i udvalget eller arbejdsgrupperne har faaet kendskab til , saafremt Kommissionen over for udvalget og disse grupper har tilkendegivet , at den oenskede udtalelse har fortrolig karakter .  I saa fald deltager kun udvalgets medlemmer og repraesentanterne for Kommissionens tjenestegrene i moederne .  Artikel 13  Denne afgoerelse traeder i kraft den 7 . november 1973 .  Udfaerdiget i Bruxelles , den 7 . november 1973 .  Paa Kommissionens vegne  François-Xavier ORTOLI  Formand  ( 1 ) Dok . PE nr . 34 af 15 . 5 . 1968 og EFT nr . C 55 af 5 . 6 . 1968 , s . 34 .  ( 2 ) EFT nr . C 58 af 13 . 6 . 1968 , s . 2 .


               16.12.2015

               DA

               Den Europæiske Unions Tidende

               C 419/196

         P7_TA(2012)0422
   Ændring af artikel 70 i forretningsordenen om interinstitutionelle forhandlinger som led i lovgivningsprocedurer
   Europa-Parlamentets afgørelse af 20. november 2012 om ændring af artikel 70 i Europa-Parlamentets forretningsorden om interinstitutionelle forhandlinger som led i lovgivningsprocedurer (2011/2298(REG))
   (2015/C 419/31)

      Europa-Parlamentet,

               —

               der henviser til formandens skrivelse af 18. april 2011,

               —

               der henviser til forretningsordenens artikel 211 og 212,

               —

               der henviser til betænkning fra Udvalget om Konstitutionelle Anliggender og udtalelse fra Økonomi- og Valutaudvalget (A7-0281/2012),

               1.

               vedtager at optage nedenstående ændring i forretningsordenen;

               2.

               gør opmærksom på, at denne ændring træder i kraft den første dag i den næste mødeperiode;

               3.

               pålægger sin formand at sende denne afgørelse til Rådet og Kommissionen til orientering.

      Ændring 1

      Europa-Parlamentets forretningsorden

      Artikel 70 — stk. 1

                  Nuværende ordlyd

                  Ændring

               1.   Ved forhandlinger med de øvrige institutioner med henblik på indgåelsen af en aftale under
                     lovgivningsproceduren
                   iagttages
                     adfærdskodeksen for forhandlinger i forbindelse med den almindelige lovgivningsprocedure
                  .

               1.   Ved forhandlinger med de øvrige institutioner med henblik på indgåelsen af en aftale under
                     en lovgivningsprocedure
                   iagttages
                     den af Formandskonferencen fastsatte adfærdskodeks
                  .

      Ændring 13

      Europa-Parlamentets forretningsorden

      Artikel 70 — stk. 2

                  Nuværende ordlyd

                  Ændring

               2.
                     Det
                   kompetente udvalg
                     bør
                  ,
                     inden det deltager i sådanne forhandlinger, principielt træffe afgørelse
                   med et flertal blandt sine medlemmer
                     om fastsættelsen af et
                   mandat
                     , retningslinjer og prioriteringer for forhandlingerne
                  .

               2.
                     Sådanne forhandlinger indledes ikke, før det
                   kompetente udvalg
                     , fra sag til sag for hver enkelt relevant lovgivningsprocedures vedkommende
                   og med et flertal blandt sine medlemmer
                     , har truffet en afgørelse om indledning af forhandlinger
                  .
                     Denne afgørelse fastlægger forhandlingsteamets
                   mandat
                     og sammensætning
                  .
                     Sådanne afgørelser meddeles formanden, der regelmæssigt holder Formandskonferencen underrettet.

      Ændring 3

      Europa-Parlamentets forretningsorden

      Artikel 70 — stk. 2 — afsnit 1 a (nyt)

                  Nuværende ordlyd

                  Ændring

                     Mandatet består af en betænkning, der er vedtaget i udvalget og indgivet til senere behandling af Parlamentet. Anser det kompetente udvalg det undtagelsesvis for behørigt begrundet at indlede forhandlinger inden vedtagelsen af en betænkning i udvalget, kan mandatet bestå af en række ændringsforslag eller et sæt klart definerede målsætninger, prioriteringer eller retningslinjer.

      Ændring 4

      Europa-Parlamentets forretningsorden

      Artikel 70 — stk. 2 a (nyt)

                  Nuværende ordlyd

                  Ændring

                     2a.

                     Forhandlingsteamet ledes af ordføreren under forsæde af formanden for det kompetente udvalg eller af en af formanden udpeget næstformand. Forhandlingsteamet omfatter som et minimum skyggeordførerne fra hver af de politiske grupper.

      Ændring 5 + 18

      Europa-Parlamentets forretningsorden

      Artikel 70 — stk. 2 b (nyt)

                  Nuværende ordlyd

                  Ændring

                     2b.

                     Ethvert dokument, der skal drøftes på et møde med Rådet og Kommissionen (»trilog«), udformes som et dokument, der viser de berørte institutioners respektive holdninger og eventuelle kompromisforslag, og omdeles til hele forhandlingsteamet mindst 48 timer, eller i særligt hastende tilfælde 24 timer, forud for den pågældende trilog.

                     Efter hver trilog aflægger forhandlingsteamet rapport herom på det efterfølgende møde i det kompetente udvalg. Dokumenter, der afspejler resultatet af den sidste trilog, gøres tilgængelige for udvalget.

                     Viser det sig umuligt at indkalde til møde i udvalget i tide, aflægger forhandlingsteamet alt efter omstændighederne rapport til formanden, skyggeordførerne og udvalgskoordinatorerne.

                     Det kompetente udvalg kan opdatere mandatet på baggrund af udviklingen i forhandlingerne.

      Ændring 6

      Europa-Parlamentets forretningsorden

      Artikel 70 — stk. 3

                  Nuværende ordlyd

                  Ændring

               3.
                     Hvis
                   forhandlingerne
                     fører
                   til et kompromis
                     med Rådet efter udvalgets vedtagelse af betænkningen, skal udvalget høres på ny inden afstemningen på plenarmødet
                  .

               3.
                     Fører
                   forhandlingerne til et kompromis
                     , underrettes det kompetente udvalg hurtigst muligt
                  .
                     Den tekst, der er opnået enighed om, forelægges det kompetente udvalg til behandling. Godkendes teksten ved en afstemning i udvalget, indgives den til behandling af Parlamentet i en passende form, herunder kompromisændringsforslag. Teksten kan forelægges som en konsolideret tekst under forudsætning af, at ændringerne til det pågældende forslag til lovgivningsmæssig retsakt fremgår tydeligt.

      Ændring 7

      Europa-Parlamentets forretningsorden

      Artikel 70 — stk. 3 a (nyt)

                  Nuværende ordlyd

                  Ændring

                     3a.

                     Omfatter proceduren associerede udvalg eller fælles udvalgsmøder, finder artikel 50 og 51 anvendelse på afgørelsen om at indlede forhandlinger og gennemførelsen af disse forhandlinger.

                     I tilfælde af uenighed mellem de involverede udvalg fastsættes de nærmere retningslinjer for indledningen og gennemførelsen af sådanne forhandlinger af formanden for Udvalgsformandskonferencen i overensstemmelse med de i nævnte artikler fastsatte principper.

      Ændring 8

      Europa-Parlamentets forretningsorden

      Artikel 70 a (ny) — overskrift

                  Nuværende ordlyd

                  Ændring

      Ændring 9

      Europa-Parlamentets forretningsorden

      Artikel 70 a (nyt) — stk. 1

                  Nuværende ordlyd

                  Ændring

                     1.

                     Enhver afgørelse truffet af et udvalg om at indlede forhandlinger inden vedtagelsen af en betænkning i udvalget oversættes til alle officielle sprog, omdeles til alle medlemmer af Parlamentet og forelægges Formandskonferencen.

                     Efter anmodning fra en politisk gruppe kan Formandskonferencen med henblik på behandling med forhandling og afstemning beslutte at optage punktet på forslaget til dagsorden for den mødeperiode, der følger efter omdelingen, og formanden fastsætter i så fald en frist for indgivelse af ændringsforslag.

                     Har Formandskonferencen ikke truffet afgørelse om at optage punktet på forslaget til dagsorden for den pågældende mødeperiode, meddeles afgørelsen om at indlede forhandlinger af formanden ved åbningen af mødeperioden.

      Ændring 16

      Europa-Parlamentets forretningsorden

      Artikel 70 a (nyt) — stk. 2

                  Nuværende ordlyd

                  Ændring

                     2.

                     Punktet optages på forslaget til dagsorden for den mødeperiode, der følger efter meddelelsen, med henblik på behandling med forhandling og afstemning, og formanden fastsætter en frist for indgivelse af ændringsforslag, såfremt en politisk gruppe eller mindst 40 medlemmer anmoder herom inden for 48 timer efter meddelelsen.

                     I modsat fald betragtes afgørelsen om at indlede forhandlingerne som godkendt.


title: Rådets afgørelse 2013/12/FUSP af 25. oktober 2012 om undertegnelse og indgåelse af aftalen mellem Den Europæiske Union og Republikken Moldova om rammerne for Republikken Moldovas deltagelse i Den Europæiske Unions krisestyringsoperationer

text:
               12.1.2013

               DA

               Den Europæiske Unions Tidende

               L 8/1

      RÅDETS AFGØRELSE 2013/12/FUSP
   af 25. oktober 2012
   om undertegnelse og indgåelse af aftalen mellem Den Europæiske Union og Republikken Moldova om rammerne for Republikken Moldovas deltagelse i Den Europæiske Unions krisestyringsoperationer
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 37,
   under henvisning til traktaten om Den Europæiske Unions funktionsmåde, særlig artikel 218, stk. 5 og 6,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Betingelserne for tredjelandes deltagelse i Den Europæiske Unions krisestyringsoperationer bør fastlægges i en rammeaftale om sådan mulig fremtidig deltagelse og ikke ved fastlæggelse af betingelserne fra gang til gang for hver enkelt operation.

               (2)

               Efter vedtagelsen af Rådets afgørelse den 25. juni 2012 om bemyndigelse til at indlede forhandlinger har Unionens højtstående repræsentant for udenrigsanliggender og sikkerhedspolitik forhandlet en aftale mellem Den Europæiske Union og Republikken Moldova om rammerne for Republikken Moldovas deltagelse i Den Europæiske Unions krisestyringsoperationer (»aftalen«).

               (3)

               Aftalen bør godkendes —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Republikken Moldova om rammerne for Republikken Moldovas deltagelse i Den Europæiske Unions krisestyringsoperationer godkendes herved på Unionens vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Unionen.
   Artikel 3
   Formanden for Rådet foranstalter på Unionens vegne den notifikation, der er omhandlet i artikel 16, stk. 1, i aftalen.
   Artikel 4
   Denne afgørelse træder i kraft på dagen for vedtagelsen.

      Udfærdiget i Luxembourg, den 25. oktober 2012.

            På Rådets vegne

         M. BØDSKOV

            Formand

      OVERSÆTTELSE

         AFTALE

      mellem Den Europæiske Union og Republikken Moldova om rammerne for Republikken Moldovas deltagelse i Den Europæiske Unions krisestyringsoperationer
      DEN EUROPÆISKE UNION (EU),
      på den ene side, og
      REPUBLIKKEN MOLDOVA,
      på den anden side,
      i det følgende benævnt »parterne«,
      ud fra følgende betragtninger:

                  (1)

                  Den Europæiske Union kan beslutte at iværksætte krisestyringsaktioner, herunder fredsbevarende eller humanitære operationer.

                  (2)

                  Den Europæiske Union træffer afgørelse om, hvorvidt tredjelande skal opfordres til at deltage i en EU-krisestyringsoperation. Republikken Moldova kan acceptere opfordringen fra Den Europæiske Union og tilbyde at yde et bidrag. Den Europæiske Union vil i sådanne tilfælde beslutte, om det foreslåede bidrag skal accepteres.

                  (3)

                  Betingelserne for Republikken Moldovas deltagelse i EU-krisestyringsoperationer bør fastlægges i en rammeaftale om sådan mulig fremtidig deltagelse og ikke ved fastlæggelse af betingelserne fra gang til gang for hver enkelt operation.

                  (4)

                  En sådan aftale berører ikke Den Europæiske Unions selvstændige beslutningstagning og anfægter ikke Republikken Moldovas mulighed for at træffe afgørelse fra sag til sag om deltagelse i en EU-krisestyringsoperation i overensstemmelse med sit retssystem.

                  (5)

                  En sådan aftale bør kun vedrøre fremtidige EU-krisestyringsoperationer og ikke berøre eksisterende aftaler om Republikken Moldovas deltagelse i en EU-krisestyringsoperation, der allerede er indledt —

            BLEVET ENIGE OM FØLGENDE:
      AFDELING I

         ALMINDELIGE BESTEMMELSER

      Artikel 1
      Afgørelser i tilknytning til deltagelsen
      1.   Når Den Europæiske Union har truffet afgørelse om at opfordre Republikken Moldova til at deltage i en EU-krisestyringsoperation, forelægger Republikken Moldova, så snart den har besluttet at deltage, oplysninger om det bidrag, den foreslår at yde Den Europæiske Union.
      2.   Den Europæiske Unions vurdering af det foreslåede bidrag foretages i samråd med Republikken Moldova.
      3.   Den Europæiske Union giver Republikken Moldova en foreløbig angivelse af det forventede bidrag til de fælles udgifter til operationen så snart som muligt med henblik på at bistå Republikken Moldova med udformningen af dens tilbud.
      4.   Den Europæiske Union meddeler skriftligt Republikken Moldova resultatet af denne vurdering med henblik på at sikre dennes deltagelse i overensstemmelse med bestemmelserne i denne aftale.
      Artikel 2
      Rammer
      1.   Republikken Moldova tilslutter sig Rådets afgørelse, hvorved Rådet for Den Europæiske Union beslutter, at EU skal gennemføre en krisestyringsoperation, og enhver anden afgørelse, hvorved Rådet for Den Europæiske Union beslutter at forlænge EU-krisestyringsoperationen, i overensstemmelse med bestemmelserne i denne aftale og eventuelle nødvendige gennemførelsesarrangementer.
      2.   Republikken Moldovas bidrag til en EU-krisestyringsoperation berører ikke EU's selvstændige beslutningstagning.
      Artikel 3
      Status for personel og styrker
      1.   Status for det personel, som Republikken Moldova udsender til en civil EU-krisestyringsoperation, og/eller for de styrker, som denne stat bidrager med til en militær EU-krisestyringsoperation, er underlagt den aftale om status for styrkerne/missionen, der måtte være indgået mellem EU og den eller de stater, hvor operationen gennemføres.
      2.   Status for det personel, der er udstationeret ved hovedkvarterer eller enheder uden for den eller de stater, hvor EU-krisestyringsoperationen finder sted, er underlagt arrangementer aftalt mellem de pågældende hovedkvarterer og enheder og Republikken Moldova.
      3.   Med forbehold af den i stk. 1 omhandlede aftale om status for styrkerne/missionen har Republikken Moldova jurisdiktion over sit personel, der deltager i EU-krisestyringsoperationen. I tilfælde, hvor Republikken Moldovas styrker opererer om bord på en EU-medlemsstats fartøj eller luftfartøj, har sidstnævnte stat jurisdiktion i henhold til egne interne love og procedurer.
      4.   Republikken Moldova har ansvaret for at behandle eventuelle klager fra eller vedrørende et medlem af sit personel i forbindelse med deltagelsen i en EU-krisestyringsoperation og for eventuelt at retsforfølge et medlem af sit personel eller at pålægge vedkommende en disciplinær sanktion efter sine egne love og forskrifter.
      5.   Parterne er enige om at frafalde alle erstatningskrav, bortset fra kontraktmæssige krav, mod hinanden for skade på, tab af eller ødelæggelse af aktiver, der ejes/betjenes af en af parterne, eller personskade eller død blandt en af parternes personel, der er opstået under udøvelsen af deres officielle pligter i forbindelse med aktiviteter i henhold til denne aftale, når bortses fra grov uagtsomhed eller forsætlig forsømmelse.
      6.   Republikken Moldova forpligter sig til at fremsætte en erklæring om frafald af krav mod enhver stat, der deltager i en EU-krisestyringsoperation, som Republikken Moldova deltager i, og til at fremsætte denne ved undertegnelsen af denne aftale.
      7.   Den Europæiske Union forpligter sig til at sikre, at Den Europæiske Unions medlemsstater ved undertegnelsen af denne aftale fremsætter en erklæring om frafald af krav i forbindelse med Republikken Moldovas senere deltagelse i en EU-krisestyringsoperation.
      Artikel 4
      Klassificerede informationer
      1.   Republikken Moldova træffer passende foranstaltninger til at sikre, at EU's klassificerede informationer beskyttes i overensstemmelse med Rådet for Den Europæiske Unions sikkerhedsforskrifter, jf. Rådets afgørelse 2011/292/EU af 31. marts 2011 om reglerne for sikkerhedsbeskyttelse af EU's klassificerede informationer (1), og supplerende retningslinjer fra de kompetente myndigheder, herunder retningslinjer fra den øverstbefalende for EU-operationen for så vidt angår en militær EU-krisestyringsoperation eller fra EU's missionschef for så vidt angår en civil EU-krisestyringsoperation.
      2.   Hvis EU og Republikken Moldova har indgået en aftale om sikkerhedsprocedurer med henblik på udveksling af klassificerede informationer, finder bestemmelserne i en sådan aftale anvendelse i forbindelse med en EU-krisestyringsoperation.
      AFDELING II

         BESTEMMELSER OM DELTAGELSE I CIVILE KRISESTYRINGSOPERATIONER

      Artikel 5
      Personel, der er udsendt til en civil EU-krisestyringsoperation
      1.   Republikken Moldova:

                  a)

                  sikrer, at det personel, den har udsendt til den civile EU-krisestyringsoperation, løser sine opgaver i overensstemmelse med:

                              —

                              Rådets afgørelse og efterfølgende ændringer som omhandlet i artikel 2, stk. 1

                              —

                              operationsplanen

                              —

                              gennemførelsesbestemmelserne.

                  b)

                  underretter i god tid missionschefen for den civile EU-krisestyringsoperation (»missionschefen«) og Unionens højtstående repræsentant for udenrigsanliggender og sikkerhedspolitik (»HR«) om eventuelle ændringer i dens bidrag til den civile EU-krisestyringsoperation.

            2.   Personel, der udsendes til den civile EU-krisestyringsoperation, underkastes en lægeundersøgelse og et vaccinationsprogram og skal af en kompetent myndighed i Republikken Moldova erklæres for egnet til tjeneste ud fra et lægeligt synspunkt. Det personel, der udsendes til den civile EU-krisestyringsoperation, fremlægger en kopi af en sådan erklæring.
      Artikel 6
      Kommandostruktur
      1.   Det personel, der er udsendt af Republikken Moldova, løser sine opgaver og handler udelukkende i den civile EU-krisestyringsoperations interesse.
      2.   Alt personel forbliver fuldt ud underlagt vedkommende nationale myndigheders kommando.
      3.   De nationale myndigheder overdrager den operative kontrol til Den Europæiske Unions civile operationschef.
      4.   Den civile operationschef påtager sig ansvaret for og har kommando over og kontrol med den civile EU-krisestyringsoperation på strategisk niveau.
      5.   Missionschefen påtager sig ansvaret for og har kommando over og kontrol med den civile EU-krisestyringsoperation i indsatsområdet og varetager den daglige styring.
      6.   Republikken Moldova har samme rettigheder og pligter i forbindelse med den daglige styring af operationen som de deltagende EU-medlemsstater i overensstemmelse med de retlige instrumenter, der er omhandlet i artikel 2, stk. 1.
      7.   Missionschefen har ansvaret for den disciplinære kontrol med personellet fra den civile EU-krisestyringsoperation. I det omfang det er nødvendigt, pålægger vedkommende nationale myndigheder disciplinære sanktioner.
      8.   Republikken Moldova udpeger et nationalt kontaktpunkt (»NPC«) til at repræsentere sit nationale kontingent i operationen. NPC refererer til missionschefen for så vidt angår nationale spørgsmål og er ansvarligt for den daglige disciplin i kontingentet.
      9.   Den Europæiske Unions beslutning om at afslutte operationen træffes efter høring af Republikken Moldova, hvis den stadig bidrager til den civile EU-krisestyringsoperation på datoen for operationens afslutning.
      Artikel 7
      Finansielle aspekter
      1.   Republikken Moldova afholder alle udgifter i forbindelse med sin deltagelse i operationen, bortset fra de løbende udgifter, som fastlagt i driftsbudgettet for operationen, jf. dog artikel 8.
      2.   Republikken Moldova udbetaler erstatning på de betingelser, der er fastsat i den i artikel 3, stk. 1, omhandlede gældende aftale om missionens status, såfremt den kendes ansvarlig for at have påført fysiske eller juridiske personer fra den eller de stater, hvor operationen gennemføres, død, personskade, tab eller anden skade.
      Artikel 8
      Bidrag til driftsbudgettet
      1.   Republikken Moldova bidrager til finansieringen af driftsbudgettet for den civile EU-krisestyringsoperation.
      2.   Dette bidrag til driftsbudgettet beregnes på grundlag af den af følgende formler, som giver det mindste beløb:

                  a)

                  den andel af referencegrundlaget, hvormed Republikken Moldovas BNI står i forhold til den samlede BNI for alle de stater, der bidrager til operationens driftsbudget, eller

                  b)

                  den andel af referencegrundlaget for driftsbudgettet, hvormed andelen af Republikken Moldovas personel, der deltager i operationen, står i forhold til det samlede personel fra alle de stater, der deltager i operationen.

            3.   Uanset stk. 1 og 2 bidrager Republikken Moldova ikke til finansieringen af dagpenge til personel fra Den Europæiske Unions medlemsstater.
      4.   Uanset stk. 1 fritager Den Europæiske Union principielt Republikken Moldova for betaling af finansielle bidrag til en bestemt civil EU-krisestyringsoperation, såfremt

                  a)

                  Den Europæiske Union beslutter, at Republikken Moldova yder et væsentligt bidrag, som er af afgørende betydning for den pågældende operation, eller

                  b)

                  Republikken Moldova har et BNI pr. indbygger, der ikke overstiger BNI i nogen af Den Europæiske Unions medlemsstater.

            5.   Et arrangement om betalingen af Republikken Moldovas bidrag til driftsbudgettet i forbindelse med den civile EU-krisestyringsoperation indgås mellem missionschefen og de relevante administrative myndigheder i Republikken Moldova. Nævnte arrangement skal bl.a. omfatte bestemmelser om følgende forhold:

                  a)

                  beløbets størrelse

                  b)

                  arrangementerne i forbindelse med indbetaling af det finansielle bidrag

                  c)

                  revisionsproceduren.

            AFDELING III

         BESTEMMELSER OM DELTAGELSE I MILITÆRE KRISESTYRINGSOPERATIONER

      Artikel 9
      Deltagelse i militære EU-krisestyringsoperationer
      1.   Republikken Moldova sikrer, at dens styrker og personel, der deltager i den militære EU-krisestyringsoperation, varetager deres opgaver i overensstemmelse med:

                  a)

                  Rådets afgørelse og efterfølgende ændringer som omhandlet i artikel 2, stk. 1

                  b)

                  operationsplanen

                  c)

                  gennemførelsesbestemmelserne.

            2.   Det personel, der er udsendt af Republikken Moldova, løser sine opgaver og handler udelukkende i den militære EU-krisestyringsoperations interesse.
      3.   Republikken Moldova underretter i god tid den øverstbefalende for EU-operationen om eventuelle ændringer i dens deltagelse i operationen.
      Artikel 10
      Kommandostruktur
      1.   Alle styrker og alt personel, der deltager i den militære EU-krisestyringsoperation, forbliver fuldt ud underlagt vedkommende nationale myndigheders kommando.
      2.   De nationale myndigheder overdrager den operative og taktiske kommando over og/eller kontrol med deres styrker og personel til den øverstbefalende for EU-operationen, som kan uddelegere sin myndighed.
      3.   Republikken Moldova har samme rettigheder og pligter i forbindelse med den daglige styring af operationen som de deltagende EU-medlemsstater.
      4.   Den øverstbefalende for EU-operationen kan til enhver tid efter høring af Republikken Moldova kræve, at Republikken Moldovas bidrag trækkes tilbage.
      5.   Republikken Moldova udpeger en højtstående militær repræsentant (»SMR«) til at repræsentere sit nationale kontingent i den militære EU-krisestyringsoperation. SMR rådfører sig med den øverstbefalende for EU-styrken om alle forhold i forbindelse med operationen og er ansvarlig for den daglige disciplin i Republikken Moldovas kontingent.
      Artikel 11
      Finansielle aspekter
      1.   Med forbehold af artikel 12 i denne aftale afholder Republikken Moldova alle udgifter i forbindelse med sin deltagelse i operationen, medmindre udgifterne afholdes i fællesskab, som fastlagt i de retlige instrumenter, der er omhandlet i artikel 2, stk. 1, samt i Rådets afgørelse 2011/871/FUSP af 19. december 2011 om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (Athena) (2).
      2.   Republikken Moldova udbetaler erstatning på de betingelser, der er fastsat i den i artikel 3, stk. 1, omhandlede gældende aftale om styrkernes status, såfremt den kendes ansvarlig for at have påført fysiske eller juridiske personer fra den eller de stater, hvor operationen gennemføres, død, personskade, tab eller anden skade.
      Artikel 12
      Bidrag til de fælles udgifter
      1.   Republikken Moldova bidrager til finansieringen af de fælles udgifter til den militære EU-krisestyringsoperation.
      2.   Dette bidrag til de fælles udgifter beregnes på grundlag af den af følgende formler, som giver det mindste beløb:

                  a)

                  den andel af de fælles udgifter, hvormed Republikken Moldovas BNI står i forhold til den samlede BNI for alle de stater, der bidrager til operationens fælles udgifter, eller

                  b)

                  den andel af de fælles udgifter, hvormed andelen af Republikken Moldovas personel, der deltager i operationen, står i forhold til det samlede personel fra alle de stater, der deltager i operationen.

            Når formlen i første afsnit, litra b), anvendes, og når Republikken Moldova kun bidrager med personel til det operative hovedkvarter eller styrkehovedkvarteret, benyttes den andel, som denne stats personel udgør i forhold til det samlede personel i de respektive hovedkvarterer. I andre tilfælde er andelen den, som alt det personel, Republikken Moldova har bidraget med, udgør i forhold til operationens samlede personel.
      3.   Uanset stk. 1 fritager Den Europæiske Union principielt Republikken Moldova for betaling af finansielle bidrag til de fælles udgifter til en bestemt militær EU-krisestyringsoperation, såfremt

                  a)

                  Den Europæiske Union beslutter, at Republikken Moldova yder et væsentligt bidrag til aktiver og/eller kapaciteter, som er af afgørende betydning for operationen, eller

                  b)

                  BNI pr. indbygger i Republikken Moldova ikke overstiger BNI i nogen af Den Europæiske Unions medlemsstater.

            4.   Der indgås et arrangement mellem den administrator, der er omhandlet i Rådets afgørelse 2011/871/FUSP, og de kompetente administrative myndigheder i Republikken Moldova. Dette arrangement skal bl.a. omfatte bestemmelser om følgende forhold:

                  a)

                  beløbets størrelse

                  b)

                  arrangementerne i forbindelse med indbetaling af det finansielle bidrag

                  c)

                  revisionsproceduren.

            AFDELING IV

         AFSLUTTENDE BESTEMMELSER

      Artikel 13
      Arrangementer til gennemførelse af aftalen
      Med forbehold af bestemmelserne i artikel 8, stk. 5, og artikel 12, stk. 4, indgås de tekniske og administrative arrangementer, der er nødvendige for at gennemføre denne aftale, mellem de relevante myndigheder i EU og de relevante myndigheder i Republikken Moldova.
      Artikel 14
      Manglende overholdelse
      Hvis en af parterne ikke overholder sine forpligtelser i henhold til denne aftale, har den anden part ret til skriftligt at opsige aftalen med en måneds varsel.
      Artikel 15
      Bilæggelse af tvister
      Tvister om fortolkning eller anvendelse af denne aftale løses med diplomatiske midler.
      Artikel 16
      Ikrafttræden
      1.   Denne aftale træder i kraft på den første dag i den første måned, efter at parterne har underrettet hinanden om, at de har afsluttet de interne retlige procedurer, der er nødvendige for dens ikrafttræden.
      2.   Denne aftale tages regelmæssigt op til revision.
      3.   Denne aftale kan ændres på grundlag af en fælles skriftlig aftale mellem parterne. Ændringer træder i kraft i overensstemmelse med proceduren i stk. 1.
      4.   Denne aftale kan opsiges af en af parterne ved skriftlig meddelelse til den anden part. Opsigelsen træder i kraft seks måneder efter, at den anden part har modtaget opsigelsen.

         Udfærdiget i Bruxelles den trettende december to tusind og tolv, på engelsk i 2 eksemplarer.

               For Den Europæiske Union

               For Republikken Moldova

         (1)  EUT L 141 af 27.5.2011, s. 17.

         (2)  EUT L 343 af 23.12.2011, s. 35.

         TEKST TIL ERKLÆRINGER

            Tekst for så vidt angår EU-medlemsstaterne:

         »Når EU-medlemsstaterne anvender en EU-rådsafgørelse om en EU-krisestyringsoperation, som Republikken Moldova deltager i, vil de, for så vidt deres nationale retssystem tillader det, bestræbe sig på i videst muligt omfang at frafalde eventuelle erstatningskrav mod Republikken Moldova for personskade, død blandt deres personel eller for tingsskade eller tab af materiel, der tilhører dem eller benyttes af EU-krisestyringsoperationen, hvis sådan personskade, død, anden skade eller tab

                     —

                     er forvoldt af personel fra Republikken Moldova under udførelsen af dets opgaver i forbindelse med EU-krisestyringsoperationen, bortset fra grov uagtsomhed eller forsætlig forsømmelse, eller

                     —

                     er opstået under benyttelsen af materiel, der tilhører Republikken Moldova, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU-krisestyringsoperationen fra Republikken Moldova under benyttelsen af dette materiel.«

            Tekst for så vidt angår Republikken Moldova:

         »Når Republikken Moldova anvender en EU-rådsafgørelse om en EU-krisestyringsoperation, vil den, for så vidt dens nationale retssystem tillader det, bestræbe sig på i videst muligt omfang at frafalde eventuelle erstatningskrav mod enhver anden stat, der deltager i EU-krisestyringsoperationen, for personskade, død blandt dens personel eller for tingsskade eller tab af materiel, der tilhører den eller benyttes af EU-krisestyringsoperationen, hvis sådan personskade, død, anden skade eller tab

                     —

                     er forvoldt af personel under udførelsen af dets opgaver i forbindelse med EU-krisestyringsoperationen, bortset fra grov uagtsomhed eller forsætlig forsømmelse, eller

                     —

                     er opstået under benyttelsen af materiel, der tilhører stater, som deltager i EU-krisestyringsoperationen, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU-krisestyringsoperationen under benyttelsen af dette materiel.«


title: 2014/549/EU, Euratom: Europa-Parlamentets afgørelse af 3. april 2014 om decharge for gennemførelsen af budgettet for Forvaltningsorganet for Forskning for regnskabsåret 2012

text:
               5.9.2014

               DA

               Den Europæiske Unions Tidende

               L 266/110

         EUROPA-PARLAMENTETS AFGØRELSE
   af 3. april 2014
   om decharge for gennemførelsen af budgettet for Forvaltningsorganet for Forskning for regnskabsåret 2012
   (2014/549/EU, Euratom)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2012 (1),

               —

               der henviser til det konsoliderede årsregnskab for Den Europæiske Union for regnskabsåret 2012 — (COM(2013) 570 — C7-0273/2013) (2),

               —

               der henviser til årsregnskabet for Forvaltningsorganet for Forskning for regnskabsåret 2012,

               —

               der henviser til Kommissionens beretning om opfølgning af dechargeafgørelserne for 2011 (COM(2013) 668) og de arbejdsdokumenter fra Kommissionens tjenestegrene, der er vedføjet denne beretning (SWD(2013) 348 og SWD(2013) 349),

               —

               der henviser til Kommissionens rapport om evalueringen af Unionens finanser på grundlag af de resultater, der er opnået (COM(2013) 461), og til de arbejdsdokumenter fra Kommissionens tjenestegrene, der er vedføjet denne beretning (SWD(2013) 228 og SWD(2013) 229),

               —

               der henviser til Kommissionens årsberetning til dechargemyndigheden om de interne revisioner, der er foretaget i 2012 (COM(2013) 606), og det arbejdsdokument fra Kommissionens tjenestegrene, der er vedføjet denne beretning (SWD(2013) 314),

               —

               der henviser til Revisionsrettens beretning om årsregnskabet for Forvaltningsorganet for Forskning for regnskabsåret 2012, med organets svar (3),

               —

               der henviser til Revisionsrettens erklæring (4) om regnskabernes rigtighed og de underliggende transaktioners lovlighed og formelle rigtighed for regnskabsåret 2012, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 18. februar 2014 om decharge til forvaltningsorganerne for gennemførelsen af budgettet for regnskabsåret 2012 (05850/2014 — C7-0049/2014),

               —

               der henviser til artikel 317, 318 og 319 i traktaten om Den Europæiske Unions funktionsmåde og artikel 106 A i traktaten om oprettelse af Det Europæiske Atomenergifællesskab,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 55, 145, 146 og 147,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (6), særlig artikel 62, 164, 165 og 166,

               —

               der henviser til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (7), særlig artikel 14, stk. 3,

               —

               der henviser til Kommissionens forordning (EF) nr. 1653/2004 af 21. september 2004 om standardfinansforordningen for forvaltningsorganer i henhold til Rådets forordning (EF) nr. 58/2003 om vedtægterne for de forvaltningsorganer, der skal administrere opgaver i forbindelse med EF-programmer (8), særlig artikel 66, stk. 1 og 2,

               —

               der henviser til Kommissionens afgørelse 2008/46/EF af 14. december 2007 om oprettelse af et forvaltningsorgan for forskning til forvaltning af visse områder af Fællesskabets særprogrammer »Mennesker«, »Kapacitet« og »Samarbejde« inden for forskning i medfør af Rådets forordning (EF) nr. 58/2003 (9),

               —

               der henviser til Kommissionens gennemførelsesafgørelse 2013/778/EU af 13. december 2013 om oprettelse af Forvaltningsorganet for Forskning samt om ophævelse af afgørelse 2008/46/EF (10),

               —

               der henviser til forretningsordenens artikel 76 og bilag VI,

               —

               der henviser til betænkning fra Budgetkontroludvalget og udtalelser fra de øvrige berørte udvalg (A7-0242/2014),

               A.

               der henviser til, at Kommissionen i henhold til artikel 17, stk. 1, i traktaten om Den Europæiske Union skal gennemføre budgettet og forvalte programmer, og at dette skal ske på eget ansvar i henhold til artikel 317 i traktaten om Den Europæiske Unions funktionsmåde i samarbejde med medlemsstaterne i overensstemmelse med princippet om forsvarlig økonomisk forvaltning;

               1.

               meddeler direktøren for Forvaltningsorganet for Forskning decharge for gennemførelsen af forvaltningsorganets budget for regnskabsåret 2012;

               2.

               fremsætter sine bemærkninger i beslutningen, der udgør en integrerende del af afgørelserne om decharge for gennemførelsen af Den Europæiske Unions almindelige budget for regnskabsåret 2012, Sektion III — Kommissionen og forvaltningsorganerne;

               3.

               pålægger sin formand at sende denne afgørelse og afgørelsen om decharge for gennemførelsen af Den Europæiske Unions almindelige budget for regnskabsåret 2012, Sektion III — Kommissionen, og beslutningen, der udgør en integrerende del af disse afgørelser, til direktøren for Forvaltningsorganet for Forskning, Rådet, Kommissionen, Den Europæiske Unions Domstol og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT L 56 af 29.2.2012.

      (2)  EUT C 334 af 15.11.2013, s. 1.

      (3)  EUT C 365 af 13.12.2013, s. 283.

      (4)  EUT C 331 af 14.11.2013, s. 10.

      (5)  EFT L 248 af 16.9.2002, s. 1.

      (6)  EUT L 298 af 26.10.2012, s. 1.

      (7)  EFT L 11 af 16.1.2003, s. 1.

      (8)  EUT L 297 af 22.9.2004, s. 6.

      (9)  EUT L 11 af 15.1.2008, s. 9.

      (10)  EUT L 346 af 20.12.2013, s. 54.


title: Europa-Parlamentets afgørelse (EU, Euratom) 2015/1682 af 29. april 2015 om afslutningen af regnskaberne for Euratoms Forsyningsagentur for regnskabsåret 2013

text:
               30.9.2015

               DA

               Den Europæiske Unions Tidende

               L 255/327

      EUROPA-PARLAMENTETS AFGØRELSE (EU, EURATOM) 2015/1682
      af 29. april 2015
      om afslutningen af regnskaberne for Euratoms Forsyningsagentur for regnskabsåret 2013
      EUROPA-PARLAMENTET,

                  —

                  der henviser til det endelige årsregnskab for Euratoms Forsyningsagentur for regnskabsåret 2013,

                  —

                  der henviser til Revisionsrettens beretning om årsregnskabet for Euratoms Forsyningsagentur for regnskabsåret 2013 med agenturets svar (1),

                  —

                  der henviser til Revisionsrettens erklæring (2) for regnskabsåret 2013 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

                  —

                  der henviser til Rådets henstilling af 17. februar 2015 om decharge til agenturet for gennemførelsen af budgettet for regnskabsåret 2013 (05304/2015 — C8-0054/2015),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til artikel 106A i traktaten om oprettelse af Det Europæiske Atomenergifællesskab,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 1, stk. 2,

                  —

                  der henviser til Rådets afgørelse 2008/114/EF, Euratom af 12. februar 2008 om fastsættelse af vedtægterne for Euratoms Forsyningsagentur (4), særlig artikel 8, stk. 9, i bilaget,

                  —

                  der henviser til forretningsordenens artikel 94 og bilag V,

                  —

                  der henviser til betænkning fra Budgetkontroludvalget (A8-0119/2015),

         1.

            noterer sig, at det endelige årsregnskab for Euratoms Forsyningsagentur ser ud som anført i bilaget til Revisionsrettens beretning;

         2.

            godkender afslutningen af regnskaberne for Euratoms Forsyningsagentur for regnskabsåret 2013;

         3.

            pålægger sin formand at sende denne afgørelse til generaldirektøren for Euratoms Forsyningsagentur, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

            Martin SCHULZ

               Formand

            Klaus WELLE

               Generalsekretær

         (1)  EUT C 442 af 10.12.2014, s. 267.

         (2)  Se fodnote 1.

         (3)  EUT L 298 af 26.10.2012, s. 1.

         (4)  EUT L 41 af 15.2.2008, s. 15.


Avis juridique important

|

31996D0366

96/366/EF: Rådets afgørelse af 11. juni 1996 om gennemførelse af artikel 8 i aftalen i form af brevveksling mellem Det Europæiske Økonomiske Fællesskab og Fyrstendømmet Andorra

EF-Tidende nr. L 145 af 19/06/1996 s. 0016 - 0016

RÅDETS AFGØRELSE af 11. juni 1996 om gennemførelse af artikel 8 i aftalen i form af brevveksling mellem Det Europæiske Økonomiske Fællesskab og Fyrstendømmet Andorra (96/366/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 113,under henvisning til forslag fra Kommissionen, ogud fra følgende betragtninger:I artikel 8, stk. 1, litra a), i aftalen i form af brevveksling mellem Det Europæiske Økonomiske Fællesskab og Fyrstendømmet Andorra (1), der blev undertegnet i Luxembourg den 28. juni 1990, fastsættes det, at Fyrstendømmet Andorra bemyndiger Fællesskabet til i en periode på fem år og længere, såfremt der ikke opnås enighed i henhold til litra b), på dets vegne at toldbehandle varer fra tredjelande, der er bestemt til fri omsætning i Fyrstendømmet Andorra;i stk. 1, litra b), i samme artikel fastsættes det, at Fyrstendømmet Andorra efter udløbet af denne periode og inden for rammerne af artikel 20 forbeholder sig ret til at foretage toldbehandlingen i forbindelse med varers overgang til fri omsætning, efter at de kontraherende parter har givet deres samtykke;Fyrstendømmet Andorra har anmodet om at udøve denne ret til at foretage toldbehandlingen i forbindelse med overgang til fri omsætning;Rådet for Den Europæiske Union gav i en erklæring vedtaget den 30. oktober 1995 sit principielle samtykke til, at Fyrstendømmet Andorra udøver denne ret;Rådet skal formelt fastlægge Det Europæiske Fællesskabs holdning som kontraherende part;det er hensigtsmæssigt at fastsætte en frist, således at gennemførelsen af ovennævnte ret kan forberedes -TRUFFET FØLGENDE AFGØRELSE:Artikel 1 Det Europæiske Fællesskab ophører fra den 1. juli 1996 med på Fyrstendømmet Andorras vegne at toldbehandle varer fra tredjelande, der er bestemt til fri omsætning i Fyrstendømmet Andorra.Udfærdiget i Luxembourg, den 11. juni 1996.På Rådets vegneW. VELTRONIFormand(1) EFT nr. L 374 af 31. 12. 1990, s. 16.


Avis juridique important

|

32004D0484

2004/484/EF: Rådets afgørelse af 22. september 2003 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Letland på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet

EU-Tidende nr. L 162 af 30/04/2004 s. 0078 - 0082

Rådets afgørelseaf 22. september 2003om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Letland på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(2004/484/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,under henvisning til forslag fra Kommissionen, ogud fra følgende betragtninger:(1) Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Letland på den anden side(1) (i det følgende benævnt "Europaaftalen") fastsætter visse gensidige handelsindrømmelser for visse landbrugsprodukter.(2) Ifølge artikel 20, stk. 4, i Europaaftalen skal EF og Letland for hvert enkelt produkt på et ordnet og gensidigt grundlag undersøge mulighederne for at indrømme hinanden yderligere lempelser.(3) De første forbedringer af præferenceordningerne under Europaaftalen blev fastsat i protokollen om tilpasning af handelsaspekterne i Europaaftalen for at tage hensyn til Republikken Finlands, Kongeriget Sveriges og Republikken Østrigs tiltrædelse af Den Europæiske Union og resultaterne af landbrugsforhandlingerne under Uruguay-runden, herunder forbedringer af de eksisterende præferenceordninger, godkendt ved afgørelse 1999/790/EF(2).(4) Der blev også gennemført forbedringer af præferenceordningerne som følge af forhandlingerne om liberalisering af handelen på landbrugsområdet, der blev afsluttet i 2000. For EF's vedkommende blev disse implementeret fra 1. juli 2000 ved Rådets forordning (EF) nr. 2341/2000 af 17. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Republikken Letland(3). Denne anden tilpasning af præferenceordningerne er endnu ikke blevet inkorporeret i Europaaftalen i form af en tillægsprotokol.(5) Den 4. april 2002 afsluttedes forhandlingerne om yderligere forbedringer af præferenceordningerne under Europaaftalen. Forhandlingsresultaterne er indtil videre blevet implementeret af parterne i form af selvstændige foranstaltninger med virkning fra 1. juli 2002. EF's selvstændige foranstaltninger blev implementeret ved Rådets forordning (EF) nr. 1362/2002 af 22. juli 2002 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Letland(4). Letland har vedtaget og implementeret tilsvarende lovgivningsforanstaltninger.(6) Den nye tillægsprotokol til Europaaftalen om tilpasning af handelsaspekterne i Europaaftalen mellem De Europæiske Fællesskaber og deres medlemsstater på den ene side og Republikken Letland på den anden side (i det følgende benævnt "protokollen") bør godkendes med henblik på at konsolidere alle indrømmelserne i landbrugsaftalen mellem de to parter, herunder resultaterne af de forhandlinger, der blev afsluttet i 2000 og 2002.(7) Ved Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(5) blev der fastlagt forvaltningsregler for toldkontingenter, der er baseret på toldangivelsernes kronologiske rækkefølge. Visse toldkontingenter under denne afgørelse bør derfor forvaltes i overensstemmelse med disse regler.(8) De nødvendige foranstaltninger til gennemførelse af denne afgørelse bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen(6).(9) Som et resultat af ovennævnte forhandlinger har forordning (EF) nr. 1362/2002 i realiteten mistet sin berettigelse og bør derfor ophæves -TRUFFET FØLGENDE AFGØRELSE:Artikel 1Protokollen om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Letland på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet godkendes på EF's vegne.Teksten til protokollen er vedlagt denne afgørelse.Artikel 2Formanden for Rådet bemyndiges til at udpege den person, der er beføjet til at undertegne protokollen for EF, og til at give den meddelelse om godkendelse, der er omhandlet i protokollens artikel 4.Artikel 31. Når denne afgørelse træder i kraft, erstatter ordningerne i bilagene til den protokol, der er vedlagt denne afgørelse, ordningerne i bilag Va, X og XI som omhandlet i artikel 20, stk. 2, som ændret, i Europaaftalen.2. Kommissionen fastsætter gennemførelsesbestemmelser til denne protokol efter proceduren i artikel 5.Artikel 4Løbenumrene for toldkontingenterne i bilaget til denne afgørelse kan ændres af Kommissionen efter proceduren i artikel 5. Toldkontingenter med et løbenummer, der er højere end 09.5100, forvaltes af Kommissionen efter artikel 308a, 308b og 308c i forordning (EØF) nr. 2454/93.Artikel 51. Kommissionen bistås af den komité for korn, der er omhandlet i artikel 23 i Rådets forordning (EØF) nr. 1766/92 af 30. juni 1992 om den fælles markedsordning for korn(7) eller eventuelt af den komité, der er nedsat efter de relevante bestemmelser i de øvrige forordninger om de fælles markedsordninger for landbruget.2. Når der henvises til dette stykke, anvendes artikel 4 og 7 i afgørelse 1999/468/EF.Perioden i artikel 4, stk. 3, i afgørelse 1999/468/EF, fastsættes til én måned.3. Komitéen vedtager selv sin forretningsorden.Artikel 6Forordning (EF) nr. 1362/2002 ophæves ved protokollens ikrafttrædelse.Udfærdiget i Bruxelles, den 22. september 2003.På Rådets vegneF. FrattiniFormand(1) EFT L 26 af 2.2.1998, s. 3.(2) EFT L 317 af 10.12.1999, s. 1.(3) EFT L 271 af 24.10.2000, s. 7.(4) EFT L 198 af 27.7.2002, s. 13.(5) EFT L 253 af 11.10.1993, s. 1. Senest ændret ved forordning (EF) nr. 2286/2003 (EFT L 343 af 31.12.2003, s. 1).(6) EFT L 184 af 17.7.1999, s. 23.(7) EFT L 181 af 1.7.1992, s. 21. Senest ændret ved forordning (EF) nr. 1666/2000 (EFT L 193 af 29.7.2000, s. 1).BILAGLøbenumre for EU-toldkontingenter for produkter med oprindelse i Letland(jf. artikel 4)>TABELPOSITION>


title: 2014/337/EU: Den Europæiske Centralbanks afgørelse af 5. juni 2014 om forrentningen af indlån, saldi og beholdninger af overskudsreserver (ECB/2014/23)

text:
               7.6.2014

               DA

               Den Europæiske Unions Tidende

               L 168/115

         DEN EUROPÆISKE CENTRALBANKS AFGØRELSE
   af 5. juni 2014
   om forrentningen af indlån, saldi og beholdninger af overskudsreserver

      (ECB/2014/23)

      (2014/337/EU)

   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127, stk. 2, første og fjerde led,
   under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første og fjerde led, og artikel 17, 18, og 22,
   under henvisning til retningslinje ECB/2011/14 af 20. september 2011 om Eurosystemets pengepolitiske instrumenter og procedurer (1),
   under henvisning til retningslinje ECB/2012/27 af 5. december 2012 om TARGET2 (Trans-European Automated Real-time Gross settlement Express Transfer system) (2),
   under henvisning til retningslinje ECB/2014/9 af 20. februar 2014 om de nationale centralbankers indenlandske operationer i forbindelse med forvaltningen af aktiver og passiver (3), og
   ud fra følgende betragtninger:

               (1)

               Styrelsesrådet kan til enhver tid beslutte at sænke renten for indlånsfaciliteten til under nul procent.

               (2)

               Hvis renten for indlånsfaciliteten sænkes, skal reglerne for forrentningen af indlån, saldi og beholdninger af overskudsreserver i retningslinje ECB/2011/14, ECB/2012/27 og ECB/2014/9 tilsvarende justeres —

         VEDTAGET DENNE AFGØRELSE:
   Artikel 1
   Forrentning af indlån
   »Forrentning« i bestemmelserne i bilag I til retningslinje ECB/2011/14 vedrørende modtagelsen af tidsindskud og indlånsfaciliteten kan ske med: a) en positiv rentesats, b) en rentesats på nul procent eller c) en negativ rentesats. En negativ rente medfører en betalingsforpligtelse for indehaveren af indlånet over for den relevante centralbank i Eurosystemet, herunder retten for den centralbank i Eurosystemet til at debitere den relevante modparts konto i overensstemmelse hermed.
   Artikel 2
   Forrentning af beholdninger af overskudsreserver
   Reservekravsindeståender, der overstiger de krævede mindstereserver, forrentes med nul procent eller med renten for indlånsfaciliteten, afhængig af hvilken, der er lavere.
   Artikel 3
   Forretningen af saldi i TARGET2
   Betalingsmodulkonti og deres afviklingskonti forrentes enten med nul procent eller med renten for indlånsfaciliteten afhængig af hvilken, der er lavere, med mindre de anvendes som beholdning af mindstereserver.
   Artikel 4
   Forrentning af statslige indskud
   1.   På enhver kalenderdag skal den samlede mængde af indlån på anfordring og tidsindskud fra alle stater hos en national centralbank, der overskrider den højeste af følgende begrænsninger: a) 200 millioner EUR, eller b) 0,04 % af bruttonationalproduktet i den medlemsstat, i hvilken den nationale centralbank har hjemsted, forrentes med en rentesats på nul procent. Hvis renten for indlånsfaciliteten er negativ på den pågældende dag, finder en rente, der ikke er højere end renten for indlånsfaciliteten, anvendelse. En negativ rente medfører en betalingsforpligtelse for indehaveren af indlånet over for den relevante nationale centralbank, herunder retten for den nationale centralbank til at debitere den relevante statslige indlånskonto i overensstemmelse hermed.
   2.   Stk. 1 skal a) kun finde anvendelse, såfremt Styrelsesrådet beslutter at sænke renten for indlånsfaciliteten til under nul procent, og b) læses sammenholdt med artikel 5, stk. 3, og artikel 11 i retningslinje ECB/2014/9, forudsat at artikel 11 i retningslinje ECB/2014/9 kun finder anvendelse på den udestående saldo og resterende løbetid for tidsindskud hos de nationale centralbanker på kalenderdagen før den dag, hvorpå Styrelsesrådet beslutter at sænke renten for indlånsfaciliteten til under nul procent.
   3.   Statslige indskud, der er knyttet til et støtteprogram fra Den Europæiske Union/Den Internationale Valutafond og andre tilsvarende finansielle støtteprogrammer, og som opbevares på konti hos de nationale centralbanker, er underlagt renterne for forrentning i artikel 5, stk. 1, i retningslinje ECB/2014/9 eller forrentes med nul procent afhængig af hvilken, der er højere, men de indgår ikke i beregningen af tærskelbeløbet i stk. 1.
   Artikel 5
   Forrentning af visse indlån hos ECB
   Konti, der holdes hos ECB i overensstemmelse med afgørelse ECB/2003/14 (4), ECB/2010/31 (5) og ECB/2010/17 (6) forrentes fortsat med renten for indlånsfaciliteten. Hvis det imidlertid kræves at indlån holdes på disse konti forud for dagen, på hvilken en betaling skal foretages i henhold til de retlige eller aftalemæssige regler, der gælder for den relevante facilitet, skal sådanne indlån forrentes med renten for indlånsfaciliteten eller med nul procent afhængig af hvilken, der er højere, i denne foreløbige periode.
   Artikel 6
   Ikrafttræden
   Denne afgørelse træder i kraft på dagen for sin offentliggørelse i Den Europæiske Unions Tidende.

      Udfærdiget i Frankfurt am Main, den 5. juni 2014.

         Mario DRAGHI

            Formand for ECB

      (1)  EUT L 331 af 14.12.2011, s. 1.

      (2)  EUT L 30 af 30.1.2013, s. 1.

      (3)  EUT L 159 af 28.5.2014, s. 56.

      (4)  Afgørelse ECB/2003/14 af 7. november 2003 om forvaltningen af lånoptagelses- og långivningstransaktioner indgået af Det Europæiske Fællesskab under mekanismen for mellemfristet finansiel støtte (EUT L 297 af 15.11.2003, s. 35).

      (5)  Afgørelse ECB/2010/31 af 20. december 2010 om åbning af konti til behandling af betalinger i forbindelse med lån fra EFSF til medlemsstater med euroen som valuta (EUT L 10 af 14.1.2011, s. 7).

      (6)  Afgørelse ECB/2010/17 af 14. oktober 2010 om administration af låntagnings- og långivningstransaktioner indgået af Unionen under den europæiske finansielle stabiliseringsmekanisme (EUT L 275 af 20.10.2010, s. 10).


title: 2008/885/EF: Rådets afgørelse af 20. november 2008 om beskikkelse af ni rumænske medlemmer af og elleve rumænske suppleanter til Regionsudvalget

text:
               27.11.2008

               DA

               Den Europæiske Unions Tidende

               L 317/14

      RÅDETS AFGØRELSE

   af 20. november 2008
   om beskikkelse af ni rumænske medlemmer af og elleve rumænske suppleanter til Regionsudvalget
   (2008/885/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til forslag fra den rumænske regering, og
   og ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF om beskikkelse af medlemmerne af og suppleanterne til Regionsudvalget for perioden 26. januar 2006 til 25. januar 2010 (1). Den 1. januar 2007 vedtog Rådet afgørelse 2007/6/EF om beskikkelse af bulgarske og rumænske medlemmer af og suppleanter til Regionsudvalget (2).

               (2)

               Der er blevet ni pladser ledige som medlemmer af Regionsudvalget, efter at mandatperioden for Emil CALOTĂ, Serghei Florin ANGHEL, Doru Laurian BĂDULESCU, Jenel COPILĂU, János DEMETER, Ileana Viorica ION, Gheorghe BACIU, Adriean VIDEANU og Liviu Nicolae DRAGNEA er udløbet.

               (3)

               Der er blevet elleve pladser ledige som suppleanter til Regionsudvalget, efter at mandatperioden for Lucian FLAIȘER, Corneliu BICHINEȚ, Dan Mihai GROZA, Ion OPRESCU, Răducu George FILIPESCU, Edita Emöke LOKODI, Tudor PENDIUC, Nicușor Daniel CONSTANTINESCU, Dumitru Teodor BANCIU, Alexandru CORCODEL og Dragoș BENEA er udløbet.

         TRUFFET FØLGENDE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2010:

               a)

               som medlemmer:

                           —

                           Mircea COSMA, președintele Consiliului Județean Prahova

                           —

                           Răducu George FILIPESCU, președintele Consiliului Județean Călărași

                           —

                           Edita Emöke LOKODI, președintele Consiliului Județean Mureș

                           —

                           Gheorghe BUNEA STANCU, președintele Consiliului Județean Brăila

                           —

                           Ion PRIOTEASA, președintele Consiliului Județean Dolj

                           —

                           Tudor PENDIUC, primarul municipiului Pitești

                           —

                           Gheorghe FALCĂ, primarul municipiului Arad

                           —

                           Decebal ARNĂUTU, primarul orașului Târgu-Neamț

                           —

                           Vasile SAVA, primarul orașului Țăndărei

               b)

               som suppleanter:

                           —

                           Silvian CIUPERCĂ, președintele Consiliului Județean Ialomița

                           —

                           Mircea Ioan MOLOȚ, președintele Consiliului Județean Hunedoara

                           —

                           Árpád Szabolcs CSEHI, președintele Consiliului Județean Satu-Mare

                           —

                           Liviu Nicolae DRAGNEA, președintele Consiliului Județean Teleorman

                           —

                           Gheorghe FLUTUR, președintele Consiliului Județean Suceava

                           —

                           Marian OPRIȘAN, președintele Consiliului Județean Vrancea

                           —

                           Gheorghe NICHITA, primarul municipiului Iași

                           —

                           George SCRIPCARU, primarul municipiului Brașov

                           —

                           Péter FERENC, primarul orașului Sovata

                           —

                           Mariana MIRCEA, primarul orașului Cernavodă

                           —

                           Adrian Ovidiu TEBAN, primarul orașului Cugir.

         Artikel 2
   Denne afgørelse har virkning fra dagen for vedtagelsen.

      Udfærdiget i Bruxelles, den 20. november 2008.

            På Rådets vegne

         B. LAPORTE

            Formand

      (1)  EUT L 56 af 25.2.2006, s. 75.

      (2)  EUT L 1 af 4.1.2007, s. 13.


title: Rådets afgørelse (EU) 2016/1749 af 17. juni 2016 om indgåelse på Den Europæiske Unions vegne af protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning, med undtagelse af de af dens bestemmelser, som henhører under tredje del, afsnit V, i traktaten om Den Europæiske Unions funktionsmåde

text:
               1.10.2016

               DA

               Den Europæiske Unions Tidende

               L 268/1

         RÅDETS AFGØRELSE (EU) 2016/1749
   af 17. juni 2016
   om indgåelse på Den Europæiske Unions vegne af protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning, med undtagelse af de af dens bestemmelser, som henhører under tredje del, afsnit V, i traktaten om Den Europæiske Unions funktionsmåde
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 33, 113, 114 og 207 sammenholdt med artikel 218, stk. 6, litra a), og artikel 218, stk. 8, andet afsnit,
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               Indgåelsen af Verdenssundhedsorganisationens (WHO's) rammekonvention om bekæmpelse af tobaksrygning (FCTC) blev godkendt på Fællesskabets vegne ved Rådets afgørelse 2004/513/EF (1).

               (2)

               I overensstemmelse med Rådets afgørelse 2013/744/EU (2) og 2013/745/EU (3) blev protokollen om eliminering af ulovlig handel med tobaksvarer til WHO's FCTC (»protokollen«) undertegnet den 20. december 2013 med forbehold af senere indgåelse.

               (3)

               Protokollen udgør et betydeligt bidrag til de internationale bestræbelser på at eliminere alle former for ulovlig handel med tobaksvarer og dermed bekæmpe omgåelsen af told- og skattemæssige forpligtelser og mindske forsyningen af tobaksvarer, jf. artikel 15 i WHO's FCTC. Protokollen bidrager også til et velfungerende indre marked for tobaksvarer, samtidig med at den sikrer et højt niveau for folkesundhedsbeskyttelse.

               (4)

               Unionen har enekompetence i forbindelse med en række bestemmelser i protokollen, der henhører under Unionens fælles handelspolitik, eller på områder, hvor Unionen har fastlagt fælles regler (4). Protokollen kan berøre sådanne fælles regler eller ændre deres rækkevidde. Protokollen bør derfor godkendes på Unionens vegne for så vidt angår spørgsmål, der henhører under Unionens kompetence, men kun i det omfang protokollen kan berøre disse fælles regler eller ændre deres rækkevidde.

               (5)

               Med indgåelsen af protokollen udøver Unionen ikke delt kompetence, så medlemsstaterne bevarer derfor deres kompetence inden for de af protokollen omfattede områder, som ikke berører fælles regler eller ændrer rækkevidden af sådanne fælles regler.

               (6)

               Artikel 14, 16, 26, 29 og 30 i protokollen vedrører retligt samarbejde i straffesager og definitionen af strafbare handlinger og henhører derfor under tredje del, afsnit V, i traktaten om Den Europæiske Unions funktionsmåde. Rådets afgørelse (EU) 2016/1750 (5), der vedtages sideløbende med nærværende afgørelse, vedrører disse bestemmelser.

               (7)

               Protokollen bør godkendes for så vidt angår spørgsmål, der henhører under Unionens kompetence —

         VEDTAGET DENNE AFGØRELSE:
   Artikel 1
   Protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning med undtagelse af de bestemmelser, som henhører under tredje del, afsnit V, i traktaten om Den Europæiske Unions funktionsmåde, særlig artikel 14, 16, 26, 29 og 30, godkendes herved på Unionens vegne.
   Teksten til protokollen er knyttet til denne afgørelse.
   Artikel 2
   Formanden for Rådet udpeger den eller de personer, som er beføjet til på Unionens vegne at deponere:

               a)

               det instrument, der er omhandlet i artikel 44, stk. 1, i protokollen

               b)

               kompetenceerklæringen i bilaget til denne afgørelse i overensstemmelse med artikel 44, stk. 3, i protokollen.

         Artikel 3
   Denne afgørelse træder i kraft på datoen for offentliggørelsen i Den Europæiske Unions Tidende.

      Udfærdiget i Luxembourg, den 17. juni 2016.

            På Rådets vegne

         J.R.V.A. DIJSSELBLOEM

            Formand

      (1)  Rådets afgørelse 2004/513/EF af 2. juni 2004 om indgåelse af WHO-rammekonventionen om bekæmpelse af tobaksrygning (EUT L 213 af 15.6.2004, s. 8).

      (2)  Rådets afgørelse 2013/744/EU af 9. december 2013 om undertegnelse på Den Europæiske Unions vegne af protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning, for så vidt angår dens bestemmelser om forpligtelser vedrørende retligt samarbejde i straffesager, definitionen af strafbare handlinger, og politisamarbejde (EUT L 333 af 12.12.2013, s. 73).

      (3)  Rådets afgørelse 2013/745/EU af 9. december 2013 om undertegnelse på Den Europæiske Unions vegne af protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning, med undtagelse af dens bestemmelser om forpligtelser vedrørende retligt samarbejde i straffesager, definitionen af strafbare handlinger, og politisamarbejde (EUT L 333 af 12.12.2013, s. 75).

      (4)  Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (EUT L 127 af 29.4.2014, s. 1).
   Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme (EUT L 309 af 25.11.2005, s. 15).
   Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
   Rådets direktiv 2008/118/EF af 16. december 2008 om den generelle ordning for punktafgifter og om ophævelse af direktiv 92/12/EØF (EUT L 9 af 14.1.2009, s. 12).
   Rådets direktiv 2011/64/EU af 21. juni 2011 om punktafgiftsstrukturen og -satserne for forarbejdet tobak (EUT L 176 af 5.7.2011, s. 24).

      (5)  Rådets afgørelse (EU) 2016/1750 af 17. juni 2016 om indgåelse på Den Europæiske Unions vegne af protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning, for så vidt angår dens bestemmelser om forpligtelser vedrørende retligt samarbejde i straffesager og definitionen af strafbare handlinger (se side 6 i denne EUT).

      BILAG

         KOMPETENCERKLÆRING FRA DEN EUROPÆISKE UNION FOR SÅ VIDT ANGÅR DE SPØRGSMÅL, DER ER OMFATTET AF PROTOKOLLEN OM ELIMINERING AF ULOVLIG HANDEL MED TOBAKSVARER

         (I HENHOLD TIL ARTIKEL 44 I PROTOKOLLEN)

      Den Europæiske Union (EU) afgiver i henhold til artikel 44 i protokollen om eliminering af ulovlig handel med tobaksvarer til WHO-rammekonventionen om bekæmpelse af tobaksrygning (»protokollen«), følgende kompetenceerklæring, som angiver de kategorier og politiske områder, hvor EU har fået tildelt kompetence fra sine medlemsstater på områder, som er omfattet af protokollen.
      1.   Generelle principper

      Unionens kompetencekategorier og -områder er fastsat i TEUF's artikel 2-6. Når EU i traktaterne tildeles enekompetence på et bestemt område, er det kun EU, der kan lovgive og vedtage juridisk bindende retsakter, og medlemsstaterne har kun beføjelse hertil efter bemyndigelse fra EU eller med henblik på at gennemføre EU-retsakter. Når EU i traktaterne på et bestemt område tildeles en kompetence, som den deler med medlemsstaterne, kan EU og medlemsstaterne lovgive og vedtage juridisk bindende retsakter på dette område. Medlemsstaterne udøver deres kompetence, i det omfang EU ikke har udøvet sin. Medlemsstaterne udøver på ny deres kompetence, i det omfang EU har besluttet at ophøre med at udøve sin.
      For så vidt angår indgåelse af internationale aftaler har EU kompetence til at handle på de politiske områder, der er anført i TEUF's artikel 3, stk. 1. For så vidt angår de politiske områder, der er anført i TEUF's artikel 4, stk. 2, deler EU og medlemsstaterne kompetencen, men kun EU har kompetence til at handle, når den planlagte foranstaltning er nødvendig for at give Unionen mulighed for at udøve sin kompetence på internt plan, eller for så vidt den kan berøre fælles regler eller ændre deres rækkevidde, jf. TEUF's artikel 3, stk. 2, for så vidt dette ikke er tilfældet (dvs. at betingelserne i TEUF's artikel 3, stk. 2, ikke er opfyldt), kan medlemsstaterne udøve deres kompetence til at handle på de pågældende politiske områder.
      Kompetencer, som ikke er tildelt EU i traktaterne, tilhører EU's medlemsstater.
      EU giver på behørig vis underretning om væsentlige ændringer i EU's kompetence, jf. protokollens artikel 44, uden at dette udgør en forudsætning for udøvelse af EU's kompetence for så vidt angår spørgsmål, der er omfattet af protokollen.
      2.   EU's enekompetence

      2.1.   EU har enekompetence til at handle for så vidt angår spørgsmål, der er omfattet af protokollen, og som henhører under EU's fælles handelspolitik (artikel 207 i TEUF).
      2.2.   Hertil kommer, at EU har enekompetence til at handle for så vidt angår spørgsmål, der er omfattet af protokollen, og som henhører under anvendelsesområdet for toldsamarbejde (artikel 33 i TEUF), tilnærmelse af lovgivningerne på det indre marked (artikel 113 og 114 i TEUF), retligt samarbejde i straffesager (artikel 82 i TEUF) og definition af strafbare handlinger (artikel 83 i TEUF), men kun i det omfang bestemmelserne i en EU-retsakt fastsætter fælles regler, der kan blive berørt eller få ændret rækkevidde ved bestemmelser i protokollen.
      Listen over EU-retsakter nedenfor viser, i hvilket omfang Unionen har udøvet sin kompetence på internt plan på disse områder i overensstemmelse med traktaten om Den Europæiske Unions funktionsmåde. Omfanget af Unionens enekompetence i henhold til disse retsakter skal vurderes ved henvisning til de nøjagtige bestemmelser i hver foranstaltning, navnlig omfanget for disse bestemmelsers fastsættelse af fælles regler, der risikerer at blive berørt eller få ændret rækkevidde af bestemmelserne i protokollen eller en retsakt vedtaget som led i dens gennemførelse.

                  —

                  Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (EUT L 127 af 29.4.2014, s. 1)

                  —

                  Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme (EUT L 309 af 25.11.2005, s. 15)

                  —

                  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1)

                  —

                  Rådets direktiv 2008/118/EF af 16. december 2008 om den generelle ordning for punktafgifter og om ophævelse af direktiv 92/12/EØF (EUT L 9 af 14.1.2009, s. 12)

                  —

                  Rådets direktiv 2011/64/EU af 21. juni 2011 om punktafgiftsstrukturen og -satserne for forarbejdet tobak (EUT L 176 af 5.7.2011, s. 24)

                  —

                  Rådets rammeafgørelse 2001/500/RIA af 26. juni 2001 om hvidvaskning af penge, identifikation, opsporing, indefrysning eller beslaglæggelse og konfiskation af redskaber og udbytte fra strafbart forhold (EFT L 182 af 5.7.2001, s. 1)

                  —

                  Rådets retsakt af 26. juli 1995 om udarbejdelse af konventionen om beskyttelse af De Europæiske Fællesskabers finansielle interesser (EFT C 316 af 27.11.1995, s. 48).

            3.   Medlemsstaternes kompetence

      For så vidt angår andre spørgsmål, der er omfattet af protokollen, og som ikke er nævnt i afsnit 2.1 og 2.2, i forbindelse med hvilke EU ikke har enekompetence til at handle, har medlemsstaterne forsat kompetence til at handle.